Spetsiaalfotograafi ja filmija Olegi (ilmselt ka pealtkuulaja, vt lk 21 - 27  valikut pilte Eestis kasutatud heli- ja pildipüüdmisriistadest) ilmselt väga erisugustest tööülesannetest ei ole poliitilis-politseilise suunitlusega jäädvustustegevus olnud ainus ega peamine. Aastatel 1987 - 1990 aga on teda saadetud töökorras jäädvustama miitinguid, demonstratsioone jms. Selle käigus on ta varastanud oma "tööandja" tagant materjale ja vahendeid ja teinud kohustusliku kahe fotokomplekti kõrvale veel kolmanda iseenda jaoks. Kas see on juhtum, kus ka kõige veendunum varastamise vastane  peaks tunnistama, et vahel võib varastamisel olla ka üldkasulik tagajärg?